ነገር ግን በበርካታ አገራት በተሰሩ ጥናቶች መሰረት እውነታው የተገላቢጦሽ ነበር። በርካታ ሴቶች ከዚህ ቀደም ከነበረው በበለጠ ልጆቻቸውን የመንከባከብና ምግብ የማብሰል ኃላፊነት ተጭኖባቸዋል። በአሜሪካ ቦስተን ተመራማሪዎች በሦስት ሺህ ሰዎች ላይ ባደረጉት የዳሰሳ ጥናት በቤት ውስጥ ከሚውሉ ሰዎች ውስጥ ሴቶቹ ከወንዶች በበለጠ ሁኔታ በሳምንት ተጨማሪ 15 ሰዓታትን በቤት ውስጥ ሥራና ልጆችን በመንከባከብ ያሳልፋሉ። ምንም እንኳን በበርካታ አገራት በተለይም በአውሮፓ የእንቅስቃሴ ገደቦቹ እየላሉ ቢሆንም ኮረሮናቫይረስ ያስከተለው ጫና በቀላሉ የሚጠፋ እንዳልሆነ ባለሙያዎቹ ይገልጻሉ። ከኮሮረናቫይረስ ወረርሽኝ በፊት እንኳን በዓለማችን በእያንዳንዱ ቀን ያለ ምንም ክፍያ በሥራ ከሚያልፉ 16 ሚሊዮን ሰዓታት መካከል ሦስት አራተኛውን ሥራ የሚሰሩት ሴቶች ናቸው። በሌላ አገላጽ ከኮሮረናቫይረስ ወረርሽኝ በፊት በእያንዳንዱ ያለክፍያ ወንዶች በሚሰሩት አንድ ሰዓት ሴቶች ደግሞ ሦስት ሰዓት ይሰራሉ ማለት ነው። ምንም እንኳን የተባባሩት መንግሥታት ድርጅት ስር በዓለም ዙሪያ የሴቶችን ጉዳይ የሚከታተለው ተቋም (UN Women) ያካሄዳቸው 38 የዳሰሳ ጥናቶች ዝቅተኛና መካከለኛ ገቢ ያላቸው አገራት ላይ ያተኮረ ቢሆንም ባደጉት አገራትም ጭምር ያለው መረጃ ግን ተመሳሳይ ነገር ያሳያል። ስዊድናዊቷ አና ዣቪዬር የሁለት ልጆች እናት ስትሆን በአሁኑ ጊዜ ደግሞ የስምንት ወር ነፍሰጡር ነች። ምንም እንኳን ባለፉት ወራት ከቤተሰቦቿ ቤት በመውጣት የራሷን ቤት በማፈላለግ ላይ የነበረች ቢሆንም የኮሮናቫይረስ ወረርሽኝ ነገሮችን እንዳመሰቃቀለባት ትናገራለች። ከወረርሽኙ በፊትም ለብዙ ዓመታት የሰራችበትን የውበት መጠበቂያዎች አምራች ኩባንያ በመልቀቅ ስቶክሆልም ውስጥ የራሷን የህጻናት መገልገያዎች ማምረቻ ድርጅት ለመክፈት በዝግጅት ላይ ነበረች። ከኮሮናቫይረስ ወረርሽኝ በኋላ እሷና ባለቤቷ ከቤት መስራት የጀመሩ ሲሆን፤ በቤት ውስጥ ያለው የሥራ ክፍፍል ግን የሥራ ሰዓቷን ጭምር እንደሚሻማባት ትናገራለች። ምንም እንኳን በቤት ውስጥ ለሚያስፈልጉ ነገሮች በየወሩ እኩል የሆነ ገንዘብ አዋጥተው የሚኖ ቢሆንም፤ እሷ ከባለቤቷ በበለጠ መልኩ ልጆችን የመንከባከብ፣ ምግብ ማብሰልና ቤት የማጽዳት ኃላፊነት አለባት። "በውይይታችን ወቅት ባለቤቴ የህክምና መሳሪያዎችን ለሚያመርት ድርጅት ስለሚሰራና የቫይረሱን ስርጭት ለመግታት በሚደገው ጥረት መንግሥትን ስለሚረዳ ሙሉ ጊዜውን መሰዋት እንዳለበት ተስማማን።" ነገር ግን ሥራውን ከጨረሰ በኋላ ያሉበትን ቀላል የሚባሉ ኃላፊነቶች እንኳን አሁንም ቢሆን ለመወጣት ፍላጎት አልነበረውም ትላለች አና። ነፍሰጡርነት፣ የወረርሽኝ ስጋትና የቤት ውስጥ ሥራ ተደማምረው ሕይወትን ከባድ እንዳደረጉባት የምትናገረው አና፤ ልጇን ከመውለዷ በፊት ለመጨረስ አስባቸው የነበሩ በርካታ ነገሮች እስካሁን እንዳልተጀመሩ ትገልጻለች። "ነገሮችን ይበልጥ አሳሳቢ የሚያደርጋቸው ደግሞ ሴቶቹ ከወረርሽኙ በኋላ እንኳን ተመልሰው ሥራ መጀመር መቻላቸው አለመረጋገጡ ነው" ይላሉ አኒታ ብሃሺያ። ቤታቸው እስር ቤት የሆነባቸው ጥቃት የሚደርስባቸው ሴቶች የቤት ውስጥ ጥቃት ሰለባ ለሆኑ ሴቶች ከለላ የሚሰጠው ምክር ቤት በኮሮናቫይረስ ሰበብ ትኩረት የተነፈጉት የዓለማችን ገዳይ ችግሮች አክለውም "በመስከረም ወር ብቻ አሜሪካ ውስጥ እስከ 850 ሺህ የሚደርሱ ሴቶች ከሥራቸው የተቀነሱ ሲሆን በተመሳሳይ ከሥራቸው የተቀነሱ ወንዶች ቁጥር ግን 200 ሺህ ብቻ ነው" ሲሉ ያስረዳሉ። ከኮሮናቫይረስ ወረርሽኝ በፊት ጃፓን ውስጥ ከወንዶች ጋር ሲነጻጸር ሴቶች ተጨማሪ አምስት ሰዓታትን ያለክፍያ ሥራ እየሰሩ እንደሚያሳልፉ አንድ ጥናት ያመለክታል። በሌላ በኩል ደግሞ ከዚህ በፊት አብዛኛውን ሰዓታቸውን በሥራቸው ምክንያት ውጪ ያሳልፉ የነበሩ አባቶች የቤት ውስጥ ሥራዎችን በአግባቡ መስራት የጀመሩበትና ልጆቻቸውን መንከባከብ እያዘወተሩ ይገኛሉ። ምንም እንኳን አሁንም ቢሆንም ሴቶች ከቤት ውስጥ ሥራ የአንበሳውን ድርሻ ቢወስዱም ከነጭራሹ ምንም ነገር ሰርተው የማያውቁ አባቶች ወደ ኩሽናዎች ሲገቡ መታየታቸው እንደ ትልቅ የለውጥ ጉዞ መቆጠር አለበት የሚሉም አልጠፉም። አንድ ካናዳ ውስጥ በተሰራ ጥናት መሰረት ደግሞ 40 በመቶ የሚሆኑ አባቶች ከዚህ በፊት ከሚያደርጉት በተሻለ ምግብ እያበሰሉና ልጆቻቸውን እየተንከባከቡ እንደሆነ የገለጹ ሲሆን፤ 30 በመቶ የሚሆኑት ደግሞ ልብስ ማጠብና ቤት ማጽዳት መጀመራቸውን ተናግረዋል። ይህንን ከግምት ውስጥ በማስገባት የተባበሩት መንግሥታት የዓለም መሪዎችና ትልልቅ ኩባንያዎች በርካቶች ያለክፍያ ሥራ እንደሚሰሩ እንዲረዱና በተለይ ደግሞ ሴቶች በዚህ ተጎጂ መሆናቸውን አውቀው ተገቢውን እርምጃ እንዲወስዱ አሳስቧል። በዚህ ዘገባ ላይ ተጨማሪ መረጃ የኮሮናቫይረስ ወርረሽኝ የሴቶችን ሰቆቃ እያባባሰ ይሆን ?8 ሚያዚያ 2020 ኮሮናቫይረስ፡ ቤት ጥቃት የበዛበት ሲሆን ወደየት ይሸሻል?15 ሚያዚያ 2020 ኮሮናቫይረስ የሴቶችን ሕይወት እየቀየረው ይሆን?5 ነሐሴ 2020 ኮሮናቫይረስ፡ቤታቸው እስር ቤት የሆነባቸው ጥቃት የሚደርስባቸው ሴቶች10 ግንቦት 2020 እንዳያመልጥዎ ሶማሊያ ከኬንያ ጋር ያላትን ዲፕሎማሲያዊ ግንኙነት አቋረጠች15 ታህሳስ 2020 ኢትዮጵያና ቤላሩስ የጋዜጠኞች እስር በከፍተኛ ሁኔታ የጨመረባቸው አገራት ናቸው-ሲፒጄ15 ታህሳስ 2020 "ጉግልና ሌሎች ግዙፍ የቴክኖሎጂ ኩባንያዎች እንደ ተቋም ዘረኞች ናቸው" ትምኒት ገብሩ15 ታህሳስ 2020 ከየፈርጁ ክትባት በማዘጋጀት ፈር ቀዳጅ እንደሆነ የሚነገርለት ዓለም የዘነጋችው ግለሰብ15 ታህሳስ 2020 ቢቢሲ አማርኛ ዜና31 ጥር 2020 ስንት የኮሮናቫይረስ ክትባቶች አሉ?
